Thomas Bates

Thomas Bates (Lapworth, Warwickshire, 1567 - Londres, 1606ko urtarrilaren 30a) 1605ean huts egindako Bolboraren konspirazioa planifikatu zuen katoliko ingelesen taldeko kidea izan zen.

 Biografia 
Thomas Bates Lapwworthen jaio zen, Warwickshiren, eta Martha Batesekin ezkondu zen. Sir Robert Catesbyren familiaren zerbitzari gisa lan egin zuen, eta emaztearekin batera landetxe batean bizi zen, Catesbytarren etxaldean. Armadura propioa edukitzeko baimena zuen, zerbitzari leial eta elizkoitzat jotzen baitzuten.

Bates Robert Catesbyren jarraitzaile bihurtu zen, 1604tik Ingalaterrako errege Jakue I.a Ingalaterrakoa hiltzeko asmoan, Lorden Ganbera bolboraz leherraraziz eta Ingalaterrako tronuan monarkia katoliko bat berrezartzea ekarriko zuen herri-matxinada bat bultzatuz. Bates konspiraziora biltzera gonbidatu zuten, ustekabean haren plangintzaren berri izan ondoren.Haynes, Alan (2005) [​1994​]. The Gunpowder Plot: Faith in Rebellion. Sparkford, England: Hayes and Sutton. ISBN 0-7509-4215-0, 61-62.or.

Konspiratzaileek 1605eko azaroaren 5erako planifikatu zuten matxinada prestatzeko Catesbyrekin zaldiz zihoala, Guy Fawkes, beste konfabulatu bat, Lorden Ganberaren azpian gordetako bolboraren ondoan aurkitu zuten eta agintariek atxilotu egin zuten. Horren ondorioz, Batesek Staffordshireko Holbeche Housera ihes egin zuen Catesby eta bere iheslari talde txikiarekin batera, azaroaren 8an bere buruzagia hil baino lehen. Handik gutxira atxilotu eta Londresera eraman zuten.

Bates izan zen Jesusen Lagundia konspirazioan inplikatu zuen taldeko kide bakarra, baina ziur aski kondena murrizteko egin zuen. Atzera egin zuen bere deklarazioan, exekutatuko zutela argi geratu zenean. 1606ko urtarrilaren 30ean, epaitu eta hiru egunera, Thomas Bates urkatu, ebatsi eta zatitu egin zuten.

 Erreferentziak 

 Kanpo estekak 

Kategoria:Ekintzaile katolikoak
Kategoria:XV. mendeko biografiak
Kategoria:XVI. mendeko biografiak
Kategoria:Erresuma Batuko katolikoak
Kategoria:Bolboraren konspirazioa
Kategoria:Londresen hildakoak
Kategoria:Heriotza zigorrera kondenatutakoak